A rossz idõ miatt nem keresik az eltûnt magyar hegymászót
A sûrû köd és a havazás miatt pénteken sem tudtak az osztrák Alpokban szerdán eltûnt magyar hegymászó kutatására indulni a mentõegységek. A Grossglocknernél balesetet szenvedett hegymászó túlélési esélyei egyre csekélyebbek, de a mentõegységek szombaton ismét megpróbálnak a nyomára jutni.
Pénteken is lehetetlenné tette a kutatást az eltûnt magyar hegymászó után a sûrû köd és a szakadatlan hóesés az osztrák Alpokban. Helyi szakértõk szerint kevés az esélye, hogy élve megtalálják a szerencsétlenül járt magyar hegymászót. Mint közölték, a baleset 3600 méteres magasságban fekvõ helyszínét szerda óta legalább egy méter vastagságú, frissen hullott hó borítja.

A mentõalakulatok eddig nem tudtak mentõhelikoptert bevetni, mert a körzetben napok óta sûrû köd van és a légi jármûnek félútról vissza kellett fordulnia.

Ausztria legmagasabb hegycsúcsának, a 3798 méteres Grossglocknernek térségében pénteken is sûrû köd uralkodott, az alacsonyabb részeken az esõ, a magasabb helyeken pedig a hó hullott sûrû pelyhekben. A kutatást szombaton akarják folytatni, jóllehet az idõjárási elõrejelzések nem ígérnek lényeges javulást.

Az eltûnt magyar 27 éves társával - aki az APA osztrák hírügynökség jelentése szerint egy rendõr - szerdán indult a Grossglocknerre annak ellenére, hogy a helyiek az idõjárásra hivatkozva nem tanácsolták ezt. Az osztrák csendõrség szerint a magyar alpinisták hiányos felszerelésben indultak útnak.

Szerda dél körül az egyik magyar körülbelül 3600 méteres magasságban megcsúszott, és lezuhant a hegyrõl. Társa hiába kereste, nem tudta megtalálni, és leereszkedett az egyik menedékig, ahonnan értesítette a csendõrséget. A rossz idõ ellenére még szerdán este nyolc osztrák hegyimentõ indult a helyszínre, azonban az idõjárás miatt félbe kellett szakítani a mentõakciót, és a mentõk a hegyen éjszakáztak. Az eltûnt hegymászó társát, aki ugyancsak a hegyen töltötte az éjszakát, csütörtök reggelre helyezték biztonságba.
havazás sûrû köd baleset Alpok Grossglockner